
Norādījumi par mazāk nozīmīgo iestāžu ienākumus nenesošo riska darījumu seguma veidnes aizpildīšanu

Vispārīgie norādījumi
Ienākumus nenesošo riska darījumu seguma veidne ietver uzraudzības pārskatus, kas jāsniedz par ienākumus nenesošiem riska darījumiem (INRD), lai aprēķinātu iespējamo iztrūkumu salīdzinājumā ar uzraudzības seguma gaidām. Šī veidne attiecas tikai uz riska darījumiem, kuri radušies pirms 2019. gada 26. aprīļa un uz kuriem neattiecas CRR nosacījumi attiecībā uz zaudējumu seguma minimumu ienākumus nenesošiem riska darījumiem. 
Uzraudzības seguma gaidas un iztrūkuma aprēķināšana jāpiemēro riska darījumu līmenī, t. i., iztrūkumu nav atļauts kompensēt ar citu riska darījumu un attiecīgi arī citu grupas iestāžu seguma pārpalikumu.
Veidne jāsagatavo konsolidētā līmenī, tādējādi veicinot uzraudzības gaidu konsekventu piemērošanu visās grupas iestādēs un ģeogrāfiskajās zonās.
Pārskatu veido divas lapas:
Ietvertie INRD
Šajā tabulā parādīts iztrūkums salīdzinājumā ar gaidām tiem INRD, kuri radušies pirms 2019. gada 26. aprīļa un uz kuriem neattiecas Regulas (ES) 2019/630 nosacījumi attiecībā uz zaudējumu seguma minimumu ienākumus nenesošiem riska darījumiem. Tradicionālās vai sintētiskās vērtspapīrošanas pamatā esošie riska darījumi netiek ietverti, ja šie riska darījumi atbilst vienam no šādiem nosacījumiem:
(a) uzraudzītā iestāde panākusi būtiska riska pārvešanu saskaņā ar Regulas (ES) Nr. 575/2013 244. panta 1. punkta a) apakšpunktu vai 245. panta 1. punkta a) apakšpunktu; 
(b) uzraudzītā iestāde ievēro pilna apjoma samazinājuma pieeju saskaņā ar Regulas (ES) Nr. 575/2013 244. panta 1. punkta b) apakšpunktu vai 245. panta 1. punkta b) apakšpunktu.
Turklāt netiek ietverti arī INRD, ko garantējusi vai apdrošinājusi oficiāla eksporta kredītu aģentūra, nodrošinot saskaņotību ar to izslēgšanu no prudenciālā atbalsta mehānisma, pamatojoties uz Eiropas Parlamenta un Padomes 2024. gada 31. maija Regulu (ES) 2024/1623, ar ko groza Regulu (ES) Nr. 575/2013.
Tabulā ir trīs galvenie informācijas bloki: iztrūkums salīdzinājumā ar seguma gaidām, minimālā seguma gaidas un pieejamais segums.

Izņēmumi
Šī lapa ļauj sniegt informāciju par riska darījumu grupām, kas atbilst nosacījumiem attiecībā uz īpašiem apstākļiem, kuru dēļ uzraudzības seguma gaidas var būt neatbilstošas. Lai uzrādītu šādas riska darījumu grupas, tām jāatbilst noteiktiem kritērijiem, un uzraudzības iestādes novērtē katru atsevišķo gadījumu, lai noskaidrotu, vai uzraudzības seguma gaidu piemērošana ir vai nav atbilstoša (sk. 3.2. iedaļu). 

Uzraudzītajām iestādēm jānošķir INRD nenodrošinātā un nodrošinātā daļa. Šajā nolūkā tās uzrāda riska darījumu vērtības un minimālā seguma gaidas atsevišķi nenodrošinātajiem un nodrošinātajiem INRD.[footnoteRef:1] Tas noteikts, lai saskaņotu šo pārskatu sniegšanu ar Regulas (ES) Nr. 575/2013 47.c panta 1. punktu. [1:  	Precizējums – atsevišķi ienākumus nenesoši riska darījumi var būt pilnībā nodrošināti, pilnībā nenodrošināti vai daļēji nodrošināti. Atsevišķs ienākumus nenesošs riska darījums "i", kas ir daļēji nodrošināts (t. i., kuram ir nodrošināta un nenodrošināta daļa), jāsadala nodrošinātajā riska darījumā "i" un nenodrošinātajā riska darījumā "i". ] 

Atbilstoši Regulas (ES) Nr. 575/2013 47.c panta 3. punktam minimālā seguma prasību aprēķināšanas vajadzībām INRD nodrošināto daļu klasificē šādi: 1) "kura ir nodrošināta ar nekustamo īpašumu vai kura ir mājokļa kredīts, ko garantē atbilstošs aizsardzības devējs, kas minēts 201. pantā", 2) "kura ir nodrošināta ar citu fondētu vai nefondētu kredītaizsardzību" vai 3) "ko garantējis vai kā atbalsta garantiju sniedzis atbilstošs kredītaizsardzības devējs"[footnoteRef:2].Ja ienākumus nenesošs riska darījums nodrošināts ar vairāk nekā viena veida kredītaizsardzību, tā riska darījuma vērtību sadala atbilstoši kredītaizsardzības kvalitātei, sākot no tās, kurai ir visaugstākā kvalitāte. [2:  	T. i., ko garantējis vai kā atbalsta garantiju sniedzis 201. panta 1. punkta a)–e) apakšpunktā minētais atbilstošais kredītaizsardzības devējs, ar kuru noslēgtiem nenodrošinātiem riska darījumiem būtu piešķirta 0 % riska pakāpe saskaņā ar Trešās daļas II sadaļas 2. nodaļu.] 

Veidnes šūnu krāsu kodi:
· Gaiši pelēkās šūnas tiek automātiski aprēķinātas, šajās šūnās nedrīkst veikt pārmaiņas;
· Tumši pelēkas šūnas nav jāaizpilda, šajās šūnās nedrīkst veikt pārmaiņas;
· Dzeltenās šūnas jāaizpilda uzraudzītajai iestādei.
Summas jānorāda euro.



2. Aprēķini riska darījumu līmenī
Aprēķini par iztrūkumiem salīdzinājumā ar seguma gaidām obligāti jāveic riska darījumu līmenī, nevis parādnieku vai portfeļu līmenī, lai nodrošinātu, ka citi riska darījumi nekompensē iztrūkumu. Šajā norādījumu iedaļā sniegtas norādes par to, kā aprēķina iztrūkumu salīdzinājumā ar seguma gaidām riska darījumu līmenī, lai atvieglotu skaidrojumu par informāciju, kas jānorāda katrā no lapas "Ietvertie INRD" rindām.
Šajā iedaļā pieņemti šādi noteiktas informācijas apzīmējumi:






	Turēšanas ilguma grupu, kurā riska darījums klasificēts kā INRD, aprēķina šādi.
Turēšanas ilgums ir periods (izteikts gados), kas pagājis kopš riska darījums ticis klasificēts kā ienākumus nenesošs. 
[bookmark: _Hlk209107279]Attiecīgajā turēšanas ilguma grupā, ko apzīmē ar "> X gads(gadi); < = Y gads(gadi)", uzraudzītās iestādes uzrāda datus par riska darījumiem, kuriem pārskata atsauces datums ir laikā no Y. gada pēc riska darījuma klasifikācijas par ienākumus nenesošu riska darījumu pirmās līdz pēdējai dienai, t. i., periods (gados) no datuma, kad darījums ticis klasificēts par ienākumus nenesošu, un atsauces datumu ir > X un < = Y. 

Piemēram, ja turēšanas ilguma grupa ir "< = 1 gads", uzraudzītās iestādes sniedz datus par riska darījumiem, kas klasificēti par ienākumus nenesošiem vienu gadu vai mazāk pirms pārskata atsauces datuma, t. i., atsauces datums ir laikā no 1. gada pēc šo riska darījumu klasifikācijas par ienākumus nenesošiem riska darījumiem pirmās līdz pēdējai dienai.

Lai novērstu neskaidrības, pārskatīšanas pasākumu pagarināšanas un INRD iegādes gadījumā turēšanas ilgumu nesāk skaitīt no jauna, t. i., gan pārskatītu, gan iegādātu INRD gadījumā turpinās sākotnējais turēšanas ilgums.



Papildu apzīmējumi:



1. solis. Uzraudzītās iestādes aprēķina minimālā seguma gaidas attiecībā uz katru riska darījumu, veicot aprēķinu atsevišķi ienākumus nenesošo riska darījumu (INRD) nodrošinātajām un nenodrošinātajām daļām.


 
Šo indeksu  izmanto tālāk, veicot summēšanu.



Kopējās minimālā seguma gaidas katram riska darījumam var aprēķināt kā iepriekšējo lielumu summu (tas īpaši attiecas uz daļēji nodrošinātiem riska darījumiem):


2. solis. Uzraudzītās iestādes aprēķina kopējos uzkrājumus un korekcijas vai atskaitījumus (bez ierobežojuma), kas atbilst atsevišķiem riska darījumiem[footnoteRef:5], saskaitot veidnē norādītos lielumus (kā noteikts arī CRR 47.c panta 1. punkta b) apakšpunktā). [5:  	Ja atskaitījumu aprēķina nevis riska darījumu, bet portfeļa līmenī (IRB deficīts), aprēķinātais kopējais atskaitījums jāsadala katram riska darījumam, kā norādīts tālāk iedaļā "IRB deficīta sadalījums atsevišķiem riska darījumiem".] 



 



Piezīme. Nodrošinātie riska darījumi sīkāk iedalīti četrās kategorijās: "kuri ir nodrošināti ar nekustamo īpašumu vai mājokļa aizdevumu, ko garantē atbilstošs aizsardzības devējs", "kuri ir nodrošināti ar citu fondētu vai nefondētu kredītaizsardzību", "ko garantējušas vai kā atbalsta garantiju sniegušas valstu valdības vai citas valsts iestādes[footnoteRef:6] (koeficients 1)[footnoteRef:7]" un "ko garantējušas vai kā atbalsta garantiju sniegušas valstu valdības vai citas valsts iestādes (koeficients 0)[footnoteRef:8]". Atšķirību starp divām pēdējām kategorijām nosaka tas, vai atbilstošais aizsardzības devējs piekritis pilnībā un saskaņā ar sākotnējo līgumā noteikto maksājumu grafiku pildīt visas parādnieka maksājumu saistības pret iestādi, kā izklāstīts Regulas (ES) Nr. 575/2013 47.c panta 4. punkta b) apakšpunktā. Šīs četras kategorijas ir savstarpēji izslēdzošas un saskaņotas ar kategorijām, ko izmanto prudenciālā atbalsta mehānisma vajadzībām saskaņā ar Eiropas Parlamenta un Padomes 2024. gada 31. maija Regulu (ES) 2024/1623, ar ko groza Regulu (ES) Nr. 575/2013. [6:  	T. i., ko garantējis vai kā atbalsta garantiju sniedzis 201. panta 1. punkta a)–e) apakšpunktā minētais atbilstošais kredītaizsardzības devējs, ar kuru noslēgtiem nenodrošinātiem riska darījumiem būtu piešķirta 0 % riska pakāpe saskaņā ar Trešās daļas II sadaļas 2. nodaļu.]  [7:  	Kā norādīts Regulas (ES) Nr. 575/2013 47.c panta 4. punkta b) apakšpunktā, tas attiecas uz gadījumiem, kad atbilstošais kredītaizsardzības devējs nav piekritis pilnībā un saskaņā ar sākotnējo līgumā noteikto maksājumu grafiku pildīt visas parādnieka maksājumu saistības pret iestādi.]  [8:  	Kā norādīts Regulas (ES) Nr. 575/2013 47.c panta 4. punktā, tas attiecas uz gadījumiem, kad atbilstošais kredītaizsardzības devējs piekritis pilnībā un saskaņā ar sākotnējo līgumā noteikto maksājumu grafiku pildīt visas parādnieka maksājumu saistības pret iestādi.] 


3. solis. Uzraudzītās iestādes aprēķina kopējos uzkrājumus un korekcijas vai atskaitījumus, nepārsniedzot minimālā seguma gaidas (t. i., kopējos uzkrājumus un korekcijas vai atskaitījumus (ar ierobežojumu)). Aprēķinus veic riska darījumu līmenī. Tas nepieciešams, lai varētu summēt seguma iztrūkumus, neņemot vērā dažu riska darījumu iespējamo seguma pārpalikumu.






	1.–3. soļa piemērs
Pieņemam, ka banka klientam X 2016. gadā piešķīrusi divus atsevišķus aizdevumus, kuri abi 2018. gada novembrī klasificēti kā ienākumus nenesoši:
1. aizdevums: hipotekārais kredīts (riska darījuma vērtība – 500), kas pilnībā nodrošināts ar klienta X mājokli. 2025. gada 31. decembrī banka šim kredītam uzrādījusi uzkrājumu (350);
2. aizdevums: nenodrošināts patēriņa kredīts (riska darījuma vērtība – 50). 2025. gada 31. decembrī banka šim kredītam uzrādījusi uzkrājumu (20).
Banka neizmanto IRB, un, izņemot iepriekš minētos uzkrājumus, tā nav veikusi papildu kapitāla atskaitījumus vai citas vērtības korekcijas saistībā ar šiem aizdevumiem. Tā arī nav norakstījusi nevienu šo aizdevumu daļu un neuzskata, ka pastāv īpaši apstākļi, kuru dēļ uzraudzības seguma gaidas attiecībā uz šiem aizdevumiem būtu neatbilstošas.
1. solis.
Pamatojoties uz rašanās datumu (2016. gads), uz abiem aizdevumiem attiecas uzraudzības seguma gaidas, kas nozīmē, ka par tiem jāsniedz pārskats 1. lapā "Ietvertie INRD". Atsauces datumā (2025. gada 31. decembrī) tie ietilpst turēšanas ilguma grupā "> 7 gadi; < = 8 gadi". Minimālā seguma gaidas abiem aizdevumiem aprēķina šādi.
1. aizdevums: riska darījuma vērtība = 500, seguma gaidu koeficients = 0.6  minimālā seguma gaidas = 300
2. aizdevums: riska darījuma vērtība = 50, seguma gaidu koeficients = 0.6  minimālā seguma gaidas = 30
2. solis.
Ņemot vērā iepriekš minēto, kopējo uzkrājumu un korekciju vai atskaitījumu summas bez ierobežojuma abiem aizdevumiem šajā gadījumā vienkārši ir attiecīgo uzkrājumu summas (specifiskās kredītriska korekcijas), t. i., 350 1. aizdevuma gadījumā un 20 2. aizdevuma gadījumā.
3. solis.
Kopējo uzkrājumu un korekciju vai atskaitījumu summas ar ierobežojumu atbilst mazākajai no 1. un 2. solī aprēķinātajām vērtībām, t. i., 300 1. aizdevuma gadījumā un 20 2. aizdevuma gadījumā.
Šo divu vērtību kopsumma (320) veido summu "kopējie uzkrājumi un korekcijas vai atskaitījumi (ar ierobežojumu)", kas jāuzrāda 2. tabulas 200. rindā (šajā gadījumā 100. ailē). Šo summu ar ierobežojumu izmanto, lai aprēķinātu kopējo hipotētisko iztrūkumu salīdzinājumā ar seguma gaidām (010. rinda). Attiecīgi fakts, ka 1. aizdevumam izveidotais uzkrājums pārsniedz minimālā seguma gaidas par 50 (350–300), nekompensē un nelīdzsvaro faktu, ka 2. aizdevuma uzkrājums ir par 10 (30–20) mazāks nekā minimālā seguma gaidas.






	Pieeja daļējai norakstīšanai
Daļējie norakstījumi jāņem vērā, aprēķinot kopējos uzkrājumus un korekcijas vai atskaitījumus. Lai izvairītos no norakstījumu dubultas uzskaites, jāizmanto riska darījuma sākotnējā vērtība, pirms veikta daļējā norakstīšana. 
Jāņem vērā tie daļējie norakstījumi, ko iestāde veikusi kopš pēdējās reizes, kad riska darījums klasificēts kā ienākumus nenesošs.

Piemērs
Nodrošināts INK = 200 euro pirms pēdējās daļējās norakstīšanas, daļējais norakstījums = 100 euro; uzkrājums = 40 euro; neto INK = 60. 

Nepareiza pieeja:
  [Riska darījuma vērtība = 100; uzkrājuma segums: 40/100 = 40 %] 
Pareiza pieeja:
  [Riska darījuma vērtība = 200; koriģēts uzkrājuma segums: (40+100)/(100+100) =70 %] 




	Pieeja iegādātajiem INRD
Attiecībā uz iegādātajiem INRD, salīdzinot segumu ar uzraudzības gaidām, tiek ņemta vērā starpība starp zemāko iegādes cenu un debitora parāda nominālvērtību, ko iekļauj bankas prudenciālo uzkrājumu apjomā. 
Turēšanas ilgumu jāskaita, pamatojoties uz datumu, kad INRD sākotnēji klasificēts kā ienākumus nenesošs.
Piemērs
Nenodrošināts kredīts, ko izsniedzēja banka 5.5 gadus pirms pārskata datuma klasificējusi kā INK un kas pārdots pārskatu sniedzējai bankai 9 mēnešus pirms pārskata datuma. Aizdevuma nominālvērtība = 100 euro, iegādes cena = 70 euro. Pārskatu sniedzējas bankas iegrāmatotais uzkrājums = 50 euro.  
Nepareiza pieeja:
[Riska darījuma vērtība = 70; uzkrājuma segums: 50/70 = 71 %] 
[Seguma koeficients, pamatojoties uz turēšanas ilgumu 0–1 gads  0]
Pareiza pieeja:
[Riska darījuma vērtība = 100; koriģēts uzkrājuma segums: (50+100–70)/100 = 80 %] 
[Seguma koeficients, pamatojoties uz turēšanas ilgumu 5–6 gadi  1]




	IRB deficīta sadalījums atsevišķiem riska darījumiem 
IRB deficīta sadalījums atsevišķiem riska darījumiem jāveic saskaņā ar Regulas (ES) 2019/630 47.c panta 1. punkta b) apakšpunkta iv) punktā noteikto pieeju: 
"attiecībā uz uzraudzītajām iestādēm, kas riska darījumu risksvērtās vērtības aprēķina, izmantojot uz iekšējiem reitingiem balstītu pieeju, to summu absolūtā vērtība, kuras atskaitītas, ievērojot 36. panta 1. punkta d) apakšpunktu, un kuras attiecas uz ienākumus nenesošiem riska darījumiem, ja absolūto vērtību, kas attiecināma uz katru ienākumus nenesošo riska darījumu, nosaka, summas, kas atskaitītas, ievērojot 36. panta 1. punkta d) apakšpunktu, reizinot ar ienākumus nenesošo riska darījumu paredzamo zaudējumu apmēra daļu no paredzamo zaudējumu apmēra kopsummas, attiecīgi, riska darījumiem, kuriem iestājusies saistību neizpilde, vai riska darījumiem, kuriem nav iestājusies saistību neizpilde."




	Prudenciālo uzkrājumu apjoma sadalījums starp INRD nodrošināto un nenodrošināto daļu
Ja riska darījums ir daļēji nodrošināts, paredzamo iztrūkumu zaudējuma gadījumā galvenokārt var attiecināt uz nenodrošināto daļu. Līdzīgā veidā kolektīvie uzkrājumi konsekventi jāattiecina uz atsevišķiem riska darījumiem. Ja riska darījums ir daļēji nodrošināts, arī šajā gadījumā uzkrājumus var galvenokārt attiecināt uz riska darījuma nenodrošināto daļu. 




3. Veidņu aizpildīšana


3.1. Norādījumi par 1. lapu "Ietvertie INRD"

	Rindas
	Norādījumi

	010
	Iztrūkums salīdzinājumā ar seguma gaidām
Šo rindu aprēķina automātiski kā starpību starp lielumu "Kopējie uzkrājumi un korekcijas vai atskaitījumi (ar ierobežojumu)" (200. rinda) un lielumu "Kopējās minimālā seguma gaidas ienākumus nenesošiem riska darījumiem" (030. rinda).
Iztrūkums ir vienāds ar nulli vai lielāks par to.

	030
	Kopējās minimālā seguma gaidas ienākumus nenesošiem riska darījumiem
Šo rindu aprēķina automātiski kā 040., 100., 130. un 161. rindā (attiecīgā gadījumā) norādīto minimālā seguma gaidu summu.

Šai vērtībai jābūt vienādai ar riska darījumu līmenī aprēķināto lielumu "Kopējās minimālā seguma gaidas" kopsummu:





	040
	Nenodrošināti. Minimālā seguma gaidas 
Šo rindu aprēķina automātiski, reizinot lielumu "Riska darījuma vērtība" (050. rinda) un lielumu "Koeficients" (060. rinda).
Lielumam jābūt vienādam ar riska darījumu līmenī aprēķināto lielumu "Minimālā seguma gaidas nenodrošinātajai daļai" kopsummu:




	050
	Nenodrošināti. Riska darījuma vērtība
(1) Riska darījuma vērtību nosaka saskaņā ar CRR 47.a panta 1. un 2. punktu. Konkrētāk, riska darījuma vērtība vienāda ar tā uzskaites vērtību, kas aprēķināta, neņemot vērā nekādas specifiskās kredītriska korekcijas, kas minētas CRR 47.a panta 2. punktā. Turklāt ārpus bilances turētie ienākumus nenesošie riska darījumi jāiekļauj saskaņā ar CRR 47.a panta 1. punktā uzskaitītajiem nosacījumiem. 

(2) Sadalījumu turēšanas ilguma grupās veic saskaņā ar norādījumiem, kas sniegti šā dokumenta 2. iedaļā.

(3) Ienākumus nenesoša riska darījuma nenodrošinātā daļa atbilst starpībai, ja tāda ir, starp šā punkta pirmajā rindkopā minēto riska darījuma vērtību un riska darījuma nodrošināto daļu (110., 140., 171. un 190. rinda), ja tāda ir.
Summas jānorāda euro.

	060
	Nenodrošināti. Koeficients
Koeficientu līmeņi nenodrošinātiem INRD ir priekšaizpildīti un saskaņoti ar ECB pamatnostādni par nacionālo kompetento iestāžu uzraudzības pieeju attiecībā uz mazāk nozīmīgu uzraudzīto iestāžu turēto ienākumus nenesošo riska darījumu segumu.

	100
	Nodrošināti ar nekustamo īpašumu vai mājokļa kredītu, ko garantē atbilstošs aizsardzības devējs. Minimālā seguma gaidas
Šo rindu aprēķina automātiski, reizinot lielumu "Riska darījuma vērtība" (110. rinda) un lielumu "Koeficients" (120. rinda).
Šim lielumam jābūt vienādam ar riska darījumu līmenī aprēķināto lielumu "Minimālā seguma gaidas tām INRD daļām, kuras nodrošinātas nekustamo īpašumu vai mājokļa kredītu, ko garantē atbilstošs aizsardzības devējs" kopsummu:







	110
	Nodrošināti ar nekustamo īpašumu vai mājokļa kredītu, ko garantē atbilstošs aizsardzības devējs. Riska darījuma vērtība
(1) Riska darījuma vērtību nosaka saskaņā ar CRR 47.a panta 1. un 2. punktu. Konkrētāk, riska darījuma vērtība vienāda ar tā uzskaites vērtību, kas aprēķināta, neņemot vērā nekādas specifiskās kredītriska korekcijas, kas minētas CRR 47.a panta 2. punktā. Turklāt ārpus bilances turētie ienākumus nenesošie riska darījumi jāiekļauj saskaņā ar CRR 47.a panta 1. punktā uzskaitītajiem nosacījumiem. 

(2) Sadalījumu turēšanas ilguma grupās veic saskaņā ar norādījumiem, kas sniegti šā dokumenta 2. iedaļā.
(3) Ienākumus nenesoša riska darījuma nodrošinātā daļa ir tā riska darījuma daļa, kas nodrošināta ar nekustamo īpašumu saskaņā ar Trešās daļas II sadaļu vai kas ir mājokļa kredīts, ko garantē atbilstošs aizsardzības devējs, kā minēts CRR 201. pantā. 
Summas jānorāda euro.

	120
	Nodrošināti ar nekustamo īpašumu vai mājokļa kredītu, ko garantē atbilstošs aizsardzības devējs. Koeficients
Koeficientu līmeņi nodrošinātiem INRD ir priekšaizpildīti un saskaņoti ar ECB pamatnostādni par nacionālo kompetento iestāžu uzraudzības pieeju attiecībā uz mazāk nozīmīgu uzraudzīto iestāžu turēto ienākumus nenesošo riska darījumu segumu.

	130
	Nodrošināti ar citu fondētu vai nefondētu kredītaizsardzību. Minimālā seguma gaidas
Šo rindu aprēķina automātiski, reizinot lielumu "Riska darījuma vērtība" (140. rinda) un lielumu "Koeficients" (150. rinda).
Šim lielumam jābūt vienādam ar riska darījumu līmenī aprēķināto lielumu "Minimālā seguma gaidas tām INRD daļām, kuras nodrošinātas ar citu fondētu vai nefondētu kredītaizsardzību" kopsummu:






	140
	Nodrošināti ar citu fondētu vai nefondētu kredītaizsardzību. Riska darījuma vērtība 
(1) Riska darījuma vērtību nosaka saskaņā ar CRR 47.a panta 1. un 2. punktu. Konkrētāk, riska darījuma vērtība vienāda ar tā uzskaites vērtību, kas aprēķināta, neņemot vērā nekādas specifiskās kredītriska korekcijas, kas minētas CRR 47.a panta 2. punktā. Turklāt ārpus bilances turētie ienākumus nenesošie riska darījumi jāiekļauj saskaņā ar CRR 47.a panta 1. punktā uzskaitītajiem nosacījumiem. 

(2) Sadalījumu turēšanas ilguma grupās veic saskaņā ar norādījumiem, kas sniegti šā dokumenta 2. iedaļā.

(3) Ienākumus nenesoša riska darījuma nodrošinātā daļa ir riska darījuma daļa, kas nodrošināta ar citu fondētu vai nefondētu kredītaizsardzību saskaņā ar CRR Trešās daļas II sadaļu, izņemot ar nekustamo īpašumu un izņemot ko garantējušas vai kā atbalsta garantiju sniegušas valstu valdības vai citas valsts iestādes[footnoteRef:9] (110., 171 un 190. rinda). [9:  	T. i., ko garantējis vai kā atbalsta garantiju sniedzis 201. panta 1. punkta a)–e) apakšpunktā minētais atbilstošais kredītaizsardzības devējs, ar kuru noslēgtiem nenodrošinātiem riska darījumiem būtu piešķirta 0 % riska pakāpe saskaņā ar Trešās daļas II sadaļas 2. nodaļu.] 

Summas jānorāda euro.

	150
	Nodrošināti ar citu fondētu vai nefondētu kredītaizsardzību. Koeficients 
Koeficientu līmeņi nodrošinātiem INRD ir priekšaizpildīti un saskaņoti ar ECB pamatnostādni par nacionālo kompetento iestāžu uzraudzības pieeju attiecībā uz mazāk nozīmīgu uzraudzīto iestāžu turēto ienākumus nenesošo riska darījumu segumu.

	161
	Garantējušas vai kā atbalsta garantiju sniegušas valstu valdības vai citas valsts iestādes (koeficients 1). Minimālā seguma gaidas
Šo rindu aprēķina automātiski, reizinot lielumu "Riska darījuma vērtība" (171. rinda) un lielumu "Koeficients" (181. rinda).
Šim lielumam jābūt vienādam ar riska darījumu līmenī aprēķināto lielumu "Minimālā seguma gaidas tām INRD daļām, ko garantējis vai kā atbalsta garantiju sniedzis 201. panta 1. punkta a)–e) apakšpunktā minētais atbilstošais kredītaizsardzības devējs, ar kuru noslēgtiem nenodrošinātiem riska darījumiem būtu piešķirta 0 % riska pakāpe saskaņā ar Trešās daļas II sadaļas 2. nodaļu", kuram saskaņā ar Regulas (ES) Nr. 575/2013 47.c panta 4. punkta b) apakšpunktu piemērojams koeficients 1, kopsummu:








	171
	Garantējušas vai kā atbalsta garantiju sniegušas valstu valdības vai citas valsts iestādes (koeficients 1). Riska darījuma vērtība 
(1) Riska darījuma vērtību nosaka saskaņā ar CRR 47.a panta 1. un 2. punktu. Konkrētāk, riska darījuma vērtība vienāda ar tā uzskaites vērtību, kas aprēķināta, neņemot vērā nekādas specifiskās kredītriska korekcijas, kas minētas CRR 47.a panta 2. punktā. Turklāt ārpus bilances turētie ienākumus nenesošie riska darījumi jāiekļauj saskaņā ar CRR 47.a panta 1. punktā uzskaitītajiem nosacījumiem. 

(2) Sadalījumu turēšanas ilguma grupās veic saskaņā ar norādījumiem, kas sniegti šā dokumenta 2. iedaļā.

(3) Ienākumus nenesoša riska darījuma nodrošinātā daļa ir tā riska darījuma daļa, ko garantējusi vai kam atbalsta garantiju sniegusi valsts valdība vai citas valsts iestādes[footnoteRef:10]. [10:  	T. i., ko garantējis vai kā atbalsta garantiju sniedzis 201. panta 1. punkta a)–e) apakšpunktā minētais atbilstošais kredītaizsardzības devējs, ar kuru noslēgtiem nenodrošinātiem riska darījumiem būtu piešķirta 0 % riska pakāpe saskaņā ar Trešās daļas II sadaļas 2. nodaļu.] 


(4) Šeit uzrāda tikai tos riska darījumus, kuriem saskaņā ar Regulas (ES) Nr. 575/2013 47.c panta 4. punkta b) apakšpunktu piemērojams koeficients 1.

Summas jānorāda euro.

	181
	Garantējušas vai kā atbalsta garantiju sniegušas valstu valdības vai citas valsts iestādes (koeficients 1). Koeficients
Koeficientu līmeņi nodrošinātiem INRD ir priekšaizpildīti un saskaņoti ar ECB pamatnostādni par nacionālo kompetento iestāžu uzraudzības pieeju attiecībā uz mazāk nozīmīgu uzraudzīto iestāžu turēto ienākumus nenesošo riska darījumu segumu.  

	185
	Garantējušas vai kā atbalsta garantiju sniegušas valstu valdības vai citas valsts iestādes (koeficients 0). Minimālā seguma gaidas
Šo rindu aprēķina automātiski, reizinot lielumu "Riska darījuma vērtība" (190. rinda) un lielumu "Koeficients" (195. rinda).
Šim lielumam jābūt vienādam ar riska darījumu līmenī aprēķināto lielumu "Minimālā seguma gaidas tām INRD daļām, ko garantējis vai kā atbalsta garantiju sniedzis 201. panta 1. punkta a)–e) apakšpunktā minētais atbilstošais kredītaizsardzības devējs, ar kuru noslēgtiem nenodrošinātiem riska darījumiem būtu piešķirta 0 % riska pakāpe saskaņā ar Trešās daļas II sadaļas 2. nodaļu", kam saskaņā ar Regulas (ES) Nr. 575/2013 47.c panta 4. punkta b) apakšpunktu piemērojams koeficients 0, kopsummu:










	190
	Garantējušas vai kā atbalsta garantiju sniegušas valstu valdības vai citas valsts iestādes (koeficients 0). Riska darījuma vērtība 
(1) Riska darījuma vērtību nosaka saskaņā ar CRR 47.a panta 1. un 2. punktu. Konkrētāk, riska darījuma vērtība vienāda ar tā uzskaites vērtību, kas aprēķināta, neņemot vērā nekādas specifiskās kredītriska korekcijas, kas minētas CRR 47.a panta 2. punktā. Turklāt ārpus bilances turētie ienākumus nenesošie riska darījumi jāiekļauj saskaņā ar CRR 47.a panta 1. punktā uzskaitītajiem nosacījumiem. 

(2) Sadalījumu turēšanas ilguma grupās veic saskaņā ar norādījumiem, kas sniegti šā dokumenta 2. iedaļā.

(3) Ienākumus nenesoša riska darījuma nodrošinātā daļa ir tā riska darījuma daļa, ko garantējusi vai kam atbalsta garantiju sniegusi valsts valdība vai citas valsts iestādes[footnoteRef:11]. [11:  	T. i., ko garantējis vai kā atbalsta garantiju sniedzis 201. panta 1. punkta a)–e) apakšpunktā minētais atbilstošais kredītaizsardzības devējs, ar kuru noslēgtiem nenodrošinātiem riska darījumiem būtu piešķirta 0 % riska pakāpe saskaņā ar Trešās daļas II sadaļas 2. nodaļu.] 


(4) Šeit uzrāda tikai tos riska darījumus, kuriem saskaņā ar Regulas (ES) Nr. 575/2013 47.c panta 4. punkta b) apakšpunktu piemērojams koeficients 0.
Summas jānorāda euro.

	195
	Garantējušas vai kā atbalsta garantiju sniegušas valstu valdības vai citas valsts iestādes. Koeficients (koeficients 0)
Šīs kategorijas INRD koeficientu līmeņi pārskata veidnē ir priekšaizpildīti ar vērtību 0.

	200
	Kopējie uzkrājumi un korekcijas vai atskaitījumi (ar ierobežojumu)
Šī vērtība vispirms jāaprēķina riska darījumu līmenī, kā norādīts 2. iedaļas 3. solī. Norādāmā vērtība ir lieluma "Kopējie uzkrājumi un korekcijas vai atskaitījumi (ar ierobežojumu)" atsevišķo vērtību kopsumma.


CCi atbilst 2. iedaļā sniegtajai definīcijai.
Summas jānorāda euro.

	210
	Kopējie uzkrājumi un korekcijas vai atskaitījumi (bez ierobežojuma)
Šo rindu aprēķina automātiski kā 220.–270. rindas summu. Piezīme. 220.–270. rindā uzrādītās summas nedrīkst ietvert summas, kuras saistītas ar INRD, ko garantējušas vai kā atbalsta garantiju sniegušas valstu valdības vai citas valsts iestādes (koeficients 0) un ko uzrāda 190. rindā.
Šim lielumam jābūt vienādam ar riska darījumu līmenī aprēķināto lielumu "Kopējie uzkrājumi un korekcijas vai atskaitījumi (bez ierobežojuma)" kopsummu:





	220
	Specifiskās kredītriska korekcijas
CRR 47.c panta 1. punkta b) apakšpunkta i) punkts. Summas jānorāda euro ar pozitīvu zīmi.

	230
	Vērtības papildkorekcijas
CRR 47.c panta 1. punkta b) apakšpunkta ii) punkts. Summas jānorāda euro ar pozitīvu zīmi.

	240
	Citi pašu kapitāla samazinājumi
CRR 47.c panta 1. punkta b) apakšpunkta iii) punkts. Summas jānorāda euro ar pozitīvu zīmi. Jebkuri brīvprātīgi CET1 atskaitījumi, kas saistīti ar 1. tabulā ietvertajiem INRD, jāuzrāda 240. rindā. Lai novērstu neskaidrības, nav pietiekami tos uzrādīt tikai C.01.00 524. rindā.

	250
	IRB deficīts (ja tāds ir):
CRR 47.c panta 1. punkta b) apakšpunkta iv) punkts. Summas jānorāda euro ar pozitīvu zīmi.

	260
	Starpība starp iegādes cenu un debitora parāda summu
CRR 47.c panta 1. punkta b) apakšpunkta v) punkts. Summas jānorāda euro ar pozitīvu zīmi.

	270
	Daļēji norakstītās summas
CRR 47.c panta 1. punkta b) apakšpunkta vi) punkts. Summas jānorāda euro ar pozitīvu zīmi.

	280
	T. sk.: nenodrošināti 
Norādāmā vērtība ir lieluma "Kopējie uzkrājumi un korekcijas vai atskaitījumi (bez ierobežojuma)" atsevišķo vērtību kopsumma:



Ci atbilst 2. iedaļā sniegtajai definīcijai.

(Lūdzam ņemt vērā, ka šīs lapas 280.–315. rinda ir 210. rindas sīkāks sadalījums)

	290
	T. sk.: nodrošināti ar nekustamo īpašumu vai mājokļa kredītu, ko garantē atbilstošs aizsardzības devējs
Norādāmā vērtība ir visu INRD daļu, kuras nodrošinātas ar nekustamo īpašumu vai mājokļa kredītu, ko garantē atbilstošs aizsardzības devējs, lieluma "Kopējie uzkrājumi un korekcijas vai atskaitījumi (bez ierobežojuma)" atsevišķo vērtību kopsumma:



Ci atbilst 2. iedaļā sniegtajai definīcijai.
(Lūdzam ņemt vērā, ka šīs lapas 280.–315. rinda ir 210. rindas sīkāks sadalījums)

	300
	T. sk.: nodrošināti ar citu fondētu vai nefondētu kredītaizsardzību 
Norādāmā vērtība ir visu INRD daļu, kuras nodrošinātas ar citu fondētu vai nefondētu kredītaizsardzību, lieluma "Kopējie uzkrājumi un korekcijas vai atskaitījumi (bez ierobežojuma)" atsevišķo vērtību kopsumma:



Ci atbilst 2. iedaļā sniegtajai definīcijai.
(Lūdzam ņemt vērā, ka šīs lapas 280.–315. rinda ir 210. rindas sīkāks sadalījums)

	315
	T. sk. ko garantējis vai kā atbalsta garantiju sniedzis atbilstošs kredītaizsardzības devējs (koeficients 1)
Norādāmā vērtība ir visu INRD daļu, ko garantējis vai kā atbalsta garantiju sniedzis 201. panta 1. punkta a)–e) apakšpunktā minētais atbilstošais kredītaizsardzības devējs, ar kuru noslēgtiem nenodrošinātiem riska darījumiem būtu piešķirta 0 % riska pakāpe saskaņā ar Trešās daļas II sadaļas 2. nodaļu un kam saskaņā ar Regulas (ES) Nr. 575/2013 47.c panta 4. punkta b) apakšpunktu piemērojams koeficients 1, lielumu "Uzkrājumi un korekcijas vai atskaitījumi (bez ierobežojuma)" atsevišķo vērtību kopsumma.



Ci atbilst 2. iedaļā sniegtajai definīcijai.
(Lūdzam ņemt vērā, ka šīs lapas 280.–315. rinda ir 210. rindas sīkāks sadalījums).



3.2. Norādījumi par 2. lapu "Izņēmumi"
Kritēriji informācijas sniegšanai par izņēmumiem

Attiecībā uz INRD, uz kuriem attiecas uzraudzības seguma gaidas 2. pīlāra ietvaros, nacionālās kompetentās iestādes (NKI) apsvērs īpašus apstākļus, kuru rezultātā prudenciālo uzkrājumu līmeņa gaidas varētu būt neatbilstošas konkrētam portfelim/riska darījumam. Precīzāk, var tikt apsvērti potenciāli izņēmumi, kad uz INRD netiek attiecinātas uzraudzības seguma gaidas, ja saistībā ar attiecīgo INRD tiek veikti regulāri pamatsummas un procentu maksājumi, kā rezultātā, balstoties uz kredītņēmēja oficiālajām naudas plūsmām, parāds tiks pilnībā atmaksāts. Uzsvars tiek likts uz to, vai kredītņēmējs ir parādījis spēju izpildīt pēcpārskatīšanas nosacījumus (ilgtspējīga pārskatīšanas risinājuma gadījumā) un/vai ir sagaidāms, ka tas spēs pilnībā atmaksāt parāda atlikumu. Lai novērstu neskaidrības, tas attiecas arī uz riska darījumiem, kas klasificēti kā INRD parādu savstarpējās ietekmes efekta (pulling effect) dēļ, ja sniegti pierādījumi, ka saistībā ar šiem INRD tiek veikti līgumā noteiktie pamatsummas un procentu maksājumi, kuru rezultātā tie tiks pilnībā atmaksāti.
Turklāt īpaši apstākļi tiks apsvērti arī gadījumos, kad uzraudzības seguma gaidu piemērošana apvienojumā ar 1. pīlāra kredītriska kapitāla prasībām novestu pie tā, ka riska darījuma segums pārsniedz 100 %. Segums, kas pārsniedz 100 %, jāuzskata par izņēmumu un jāsniedz informācija par to.[footnoteRef:12]  [12:  	Pārskatu sniegšanas vajadzībām veidnē jāuzrāda IRB portfeļu 1. pīlāra kredītriska kapitāla prasības. ] 

Izņēmuma statuss piemērojams arī tā dēvētajām "tehniskajām garantijām", t. i., garantijām, kas attiecas uz bankas klienta spēju izpildīt līgumiskas neekonomiskas saistības pret trešo personu (piemēram, preču piegāde vai darbu izpilde), kam vienlaikus nav kredīta aizstājējiem raksturīgo pazīmju.[footnoteRef:13]  [13:  	Piemēram, "izpildes garantijas" un citas garantijas, kas uzskaitītas CRR I pielikuma 4. punkta a) apakšpunkta i) punktā, kam nav kredīta aizstājējiem raksturīgo pazīmju. Garantijas ar līgumiskām ekonomiskām saistībām (piemēram, finanšu garantijas) nevar uzskatīt par "tehniskām garantijām".] 

Turklāt iestādei jāizvērtē jebkuri citi iespējamie izņēmumi, aplūkojot katru gadījumu atsevišķi, lai nodrošinātu, ka tie atbilst minimālajiem kritērijiem, saskaņā ar kuriem sagaidāma pilnīga atmaksa, t. i., pašlaik notiek regulāri pamatsummas un procentu maksājumi, pamatojoties uz oficiālā parādnieka naudas plūsmām. Tāpēc pielikumā jāuzrāda tikai tie riska darījumi, kas atbilst minētajiem kritērijiem. Šajā sarakstā norādītie apstākļi nav uzskatāmi par potenciāliem izņēmumiem, un attiecīgi tos nav jāuzrāda 2. lapā:
a) Ja saistībā ar riska darījumu netiek veikti regulāri pamatsummas un procentu maksājumi tādā apmērā, kas ļauj to savlaicīgi atmaksāt;
b) Ja saistībā ar riska darījumu tiek veikti regulāri pamatsummas un procentu maksājumi, bet to termiņa kavējums pārsniedz 30 dienas;
c) Ja līgumā noteiktie maksājumi nav veikti vismaz 12 mēnešus. Daļa no šiem līgumā paredzētajiem maksājumiem var būt veikti periodā, kurā riska darījums vēl bijis ienākumus nesošs. 
Jāsniedz informācija tikai par apstākļiem, kas nav minēti iepriekš, pēc tam, kad 1) banka veikusi pienācīgu iekšējo novērtējumu par to, ka sagaidāma pilnīga atmaksa[footnoteRef:14], un 2) atbilstoša iekšējās pārvaldības struktūra (piemēram, risku direktors vai risku komiteja) pēc veiktā iekšējā novērtējuma pienācīgas pārraudzības sniegusi apstiprinājumu. Uzraudzītajai iestādei tabulā jānorāda kopējās summas, apvienojot riska darījumus ar līdzīgām iezīmēm (piemēram, visu INRD, kuri nodrošināti ar nekustamo īpašumu vai mājokļa kredītu, kurus garantē atbilstošs aizsardzības devējs, kuru gadījumā maksājums ir maz ticams, kuri nav pārskatīti, kuru gadījumā nav parādu savstarpējās ietekmes efekta un kuru kopējais seguma līmenis nepārsniedz 100 %, riska darījumu vērtība). [14:  	Riska darījumus, par kuriem ir skaidras norādes, ka var nebūt iespējams panākt pilnīgu atmaksu, nedrīkst uzrādīt kā iespējamus izņēmumus (piemēram, potenciāla norāde šādā gadījumā var būt būtiska neatbilstība starp laiku kopš pēdējā kredītnosacījumu pārskatīšanas pasākuma un periodu, kura laikā veikti līgumā noteiktie maksājumi, vai liels īstenotu pārskatīšanas pasākumu skaits).] 

Konkrēti norādījumi par 2. lapu sniegti tālāk. Jāievēro sekojošais.
· Informācija par visiem INRD, uz kuriem attiecas šo norādījumu 1. iedaļā aprakstītās uzraudzības seguma gaidas, jāsniedz 1. lapā. Ja iestāde ierosina konkrētu riska darījumu uzskatīt par izņēmumu un attiecīgi sniedz par to informāciju 2. lapā, tas nenozīmē, ka tā var nesniegt informāciju par šo riska darījumu 1. lapā. 
· NKI novērtēs un, iespējams, piešķirs izņēmuma statusu tikai tādos gadījumos, ja būs pilnībā un pareizi aizpildīti visi attiecīgie 2. lapas lauki.


 
	DAĻA, KAS JĀAIZPILDA UZRAUDZĪTAJAI IESTĀDEI 

	Aile
	Norādījumi

	020
	Segments
Katru ierosināto izņēmumu attiecina uz vienu no šiem darījuma partneru segmentiem atbilstoši EBI ĪTS sniegtajai definīcijai. 
(i) Mājsaimniecības – aizdevumi, kuri nodrošināti ar mājokļa nekustamo īpašumu 
(ii) Mājsaimniecības – patēriņa kredīti
(iii) Mājsaimniecības – citi aizdevumi
(iv) Nefinanšu sabiedrības – MVU 
(v) Nefinanšu sabiedrības – aizdevumi, kas nodrošināti ar komerciālo nekustamo īpašumu 
(vi) Nefinanšu sabiedrības – citi
(vii) Citas finanšu sabiedrības
(viii) Kredītiestādes
(ix) Vispārējās valdības


	030
	Maz ticams maksājums (jā/nē)
Lūdzam norādīt, vai tiek uzskatīts, ka saskaņā ar CRR 178. panta 1. un 3. punktu un EBI pamatnostādņu par Regulas (ES) No. 575/2013 178. pantā ietvertās saistību neizpildes definīcijas piemērošanu 5. iedaļu ierosinātais izņēmums saistīts ar maz ticamu maksājumu (MTM) (iespējamu parādnieka nespēju samaksāt parādu)[footnoteRef:15].  [15:  EBA/GL/2016/07, kas publicētas 2017. gada 18. janvārī.] 




	040
	Pārskatīšana (jā/nē)
Lūdzam norādīt, vai saistībā ar ierosināto izņēmumu piemēroti pārskatīšanas pasākumi saskaņā ar CRR 47.b pantu.


	050
	Parādu savstarpējās ietekmes efekts (jā/nē)
Lūdzu, norādiet, vai šā ierosinātā izņēmuma aptvertie riska darījumi klasificēti kā ienākumus nenesoši "parādu savstarpējās ietekmes efekta" dēļ. Parādu savstarpējās ietekmes efekts attiecas uz gadījumu, kad iestādei ir bilancē iekļauti riska darījumi ar parādnieku, kuri kavēti par vairāk nekā 90 dienām un kuri veido vairāk nekā 20 % no visiem bilancē iekļautajiem riska darījumiem ar minēto parādnieku. Šajā gadījumā visus bilancē iekļautos un ārpusbilances riska darījumus ar minēto parādnieku uzskata par ienākumus nenesošiem (CRR 47.a panta 3. punkts un ĪTS regulas (Regula 2021/451) V pielikuma 227. punkts). Jāiekļauj arī riska darījumi, kuri klasificēti kā ienākumus nenesoši riska darījumi ar debitora pieeju saistītās domino ietekmes dēļ (t. i., situācijas, kurās konkrēta riska darījuma klasificēšana par ienākumus nenesošu riska darījumu novestu pie tā, ka visi riska darījumi ar šo parādnieku tiek klasificēti kā INRD). 


	060
	Apvienojumā ar 1. pīlāra kredītriska prasībām riska darījuma segums pārsniedz 100 %
Lūdzam norādīt, vai, piemērojot uzraudzības gaidas, INRD segums apvienojumā ar 1. pīlāra kredītriska prasībām pārsniegtu 100 %.
Šajā kohortā jāuzrāda tikai tādi riska darījumi, attiecībā uz kuriem nav izpildīti citi izņēmuma kritēriji (piemēram, tehniska garantija).
Rindās, kurās norādīts "jā", lūdzam sniegt informāciju saistībā ar 1. pīlāra kredītriska kapitāla prasībām 200. ailē, kā arī 010.–110. ailē.
Citas ailes, izņemot iepriekš minētās, nav jāaizpilda.


	061
	Tehniskās garantijas
Lūdzam norādīt, vai ierosināto izņēmumu veido tehniska garantija saskaņā ar sadaļā "Kritēriji informācijas sniegšanai par izņēmumiem" sniegto definīciju. Par tehniskajām garantijām lūdzam sniegt tikai datus, kas attiecas uz mainīgajiem lielumiem "Riska darījuma vērtība" (070. aile), "Kopējie uzkrājumi un korekcijas vai atskaitījumi (ar ierobežojumu)" (090. aile), "Kopējās minimālā seguma gaidas" (100. aile) un "Iekļauto riska darījumu skaits" (190. aile).


	Katrai iepriekš minēto elementu kombinācijai (atspoguļo 020.–061. ailē) jāsniedz šādu mainīgo lielumu kopējā vērtība:

	070
	Riska darījuma vērtība
Riska darījuma vērtība ir tā uzskaites vērtība, kas aprēķināta, neņemot vērā nevienu no CRR 47.a panta 2. punktā minētajām specifiskajām korekcijām.
Vērtību norāda euro.

	080
	Specifiskās kredītriska korekcijas
Lūdzam norādīt specifisko kredītriska korekciju kopējo vērtību (saskaņā ar CRR 47.c panta 1. punkta b) apakšpunkta i) punktu), kas saistītas ar ierosinātā izņēmuma riska darījumiem. Vērtību norāda euro un uzrāda un ar pozitīvu zīmi.


	090
	Kopējie uzkrājumi un korekcijas vai atskaitījumi (ar ierobežojumu)
Vispirms uzraudzītās iestādes aprēķina kopējos uzkrājumus un korekcijas vai atskaitījumus (bez ierobežojuma), kas atbilst atsevišķiem riska darījumiem[footnoteRef:16], summējot CRR 47.c panta 1. punkta b) apakšpunktā norādītos posteņus.  [16:  	Ja atskaitījumu aprēķina nevis riska darījumu, bet portfeļa līmenī (t. i., IRB deficīts), aprēķinātais kopējais atskaitījums jāsadala katram riska darījumam, sverot to ar riska darījuma vērtību.] 

Lai iegūtu ierobežotās vērtības, uzraudzītās iestādes aprēķina kopējos uzkrājumus un korekcijas vai atskaitījumus, kas nepārsniedz minimālā seguma gaidas (ar ierobežojumu). Aprēķinus veic riska darījumu līmenī. 





Tas nepieciešams, lai varētu summēt seguma iztrūkumus, neņemot vērā dažu riska darījumu iespējamo seguma pārpalikumu. Sk. arī šā dokumenta 2. iedaļu.

Vērtību norāda euro un uzrāda un ar pozitīvu zīmi.

	100
	Kopējās minimālā seguma gaidas
Uzraudzītās iestādes piemēro seguma gaidas saskaņā ar ECB pamatnostādni par nacionālo kompetento iestāžu uzraudzības pieeju attiecībā uz mazāk nozīmīgu uzraudzīto iestāžu turēto ienākumus nenesošo riska darījumu segumu.
Vērtību norāda euro. Summas norāda ar pozitīvu zīmi.

	110
	Vidējais svērtais turēšanas ilgums
Turēšanas ilgums ir periods (mēnešos), kas pagājis kopš riska darījums ticis klasificēts kā ienākumus nenesošs. Šajā ailē jāietver riska darījumu vidējais svērtais (svērts ar riska darījumu vērtību) turēšanas ilgums. 


	120
	Piešķirto pārskatīšanas pasākumu skaits (vidējais svērtais lielums)
Šajā ailē jāietver kopš rašanās piešķirto pārskatīšanas pasākumu vidējais svērtais (svērts ar riska darījumu vērtību) skaits.

	130 
	Laiks kopš pēdējā pārskatīšanas pasākuma īstenošanas (svērtais vidējais lielums)
Šajā ailē jāietver vidējais svērtais (svērts ar riska darījumu vērtību) laiks mēnešos, kas pagājis kopš pēdējo pārskatīšanas pasākumu piešķiršanas.

	140
	Gada laikā atmaksājamās nenomaksātās pamatsummas procentuālā daļa (svērtais vidējais lielums)
Šajā ailē jāietver līgumā noteikto viena gada laikā atmaksājamo pamatsummas maksājumu vidējā svērtā (svērta ar riska darījumu vērtību) procentuālā daļa no kopējās parāda summas. Konkrētāk, gadā pēc atsauces datuma (t+ 1 gads) tā atspoguļo attiecību starp līgumā paredzēto pamatsummas atmaksu un neatmaksāto riska darījumu vērtību atsauces datumā (kā uzrādīts 070. ailē). Šim aprēķinam jābalstās vienīgi uz līgumā noteiktajām naudas plūsmām, un tas jānorāda procentu punktos.

	150
	Gada laikā atmaksājamo nenomaksāto procentu maksājumu procentuālā daļa (svērtais vidējais lielums)
Šajā ailē jāietver līgumā noteikto viena gada laikā atmaksājamo procentu maksājumu vidējā svērtā (svērta ar riska darījumu vērtību) procentuālā daļa no kopējās maksājama procentu summas. Konkrētāk, gadā pēc atsauces datuma (t+ 1 gads) tā atspoguļo attiecību starp līgumā paredzēto procentu atmaksu un kopējo maksājamo procentu summu. Šim aprēķinam jābalstās vienīgi uz līgumā noteiktajām naudas plūsmām, un tas jānorāda procentu punktos.

	160
	Periods, kura laikā veikti pastāvīgie līguma maksājumi (saskaņā ar pēcpārskatīšanas nosacījumiem, ja tādi ir) (svērtais vidējais lielums)
Šajā ailē jāietver vidējais svērtais (svērts ar riska darījumu vērtību) periods mēnešos, kura laikā pastāvīgi bez jebkāda pārtraukuma veikti līgumā noteiktie maksājumi, 1) nepārskatītu riska darījumu gadījumā – kopš tie pēdējo reizi klasificēti kā INRD un 2) pārskatītu riska darījumu gadījumā – kopš apstiprināts pēdējais pārskatīšanas pasākums. 

	170
	Atlikušais termiņš (vidējais svērtais lielums)
Šajā ailē jāietver vidējais svērtais (svērts ar riska darījumu vērtību) atlikušais termiņš mēnešos.
Riska darījumus, kuriem nav līgumā noteikta termiņa, vai ārpusbilances riska darījumus neietver atlikušā termiņa aprēķinā. Šādos gadījumos, lūdzam teksta laukā atsevišķi norādīt aprēķinā neietverto riska darījumu skaitu un summu.
Riska darījumiem, kuru līguma termiņš ir pagājis un kavējuma dienu skaits nepārsniedz 30, jāapsver iespēja norādīt atlikušo termiņu 0. 

	180
	Kavējuma dienas (vidējais svērtais lielums)
Šajā ailē jāietver vidējais svērtais (svērts ar riska darījumu vērtību) kavējuma dienu skaits (kas nedrīkst pārsniegt 30 dienas).

	190
	Iekļauto riska darījumu skaits
Šajā ailē jānorāda rindā norādīto riska darījumu skaits.

	200
	IRB portfeļa 1. pīlāra kredītriska kapitāla prasības (EAD*RW*8 %) (tikai, ja 060. ailē norādīts "jā")
Lai aprēķinātu 100 % seguma pārsniegumu, šajā ailē jāuzrāda 1. pīlāra kredītriska kapitāla prasību (ko aprēķina kā EAD*RW*8 %) summa. Šī informācija jāsniedz tikai par IRB portfeļiem, kuru gadījumā uzraudzības seguma gaidu piemērošana apvienojumā ar 1. pīlāra kredītriska kapitāla prasībām novestu pie tā, ka riska darījuma segums pārsniedz 100 %.

	210
	Būtiska papildu informācija (lūdzam sniegt īsu aprakstu)
Lūdzam sniegt īsu aprakstu par informāciju, kas varētu būt būtiska ierosinātā izņēmuma novērtēšanai. Sniedzam dažus būtiskas informācijas piemērus.
· Informācija par atlikušo termiņu riska darījumiem, kuriem nav līgumā noteikta termiņa, vai ārpusbilances riska darījumiem, jo tie netiek ietverti šā lauka aprēķinā. Kā "būtiska papildu informācija" jānorāda aprēķinā neietverto riska darījumu skaits un summa.
· Informācija par ārpusbilances riska darījuma aktivizēšanu/prasību (ja tāda ir) gadījumā, ja attiecībā uz parādu savstarpējās ietekmes efektu atzīmēts "jā".
· Būtiskas portfeļa iezīmes, kas varētu palīdzēt veikt izņēmuma novērtējumu. 



	AUTOMĀTISKĀS PĀRBAUDES UN APRĒĶINI

	220
	Minimālā informācijas pilnīguma pārbaudes
Šā lauka vērtība tiek aprēķināta automātiski.
Ja 020.–200. lauks aizpildīti nepilnīgi, laukā parādās norāde "Nepilnīga informācija". Tas palīdz uzraudzītajai iestādei nodrošināt, ka tiek iesniegti tikai tādi izņēmumi, par kuriem pieejama visa attiecīgā informācija. Nacionālās kompetentās iestādes neapmierina izņēmuma pieprasījumus, kuros norādīta nepilnīga informācija. 

	230 
	Minimālo izņēmuma statusa piemērošanas nosacījumu pārbaude
Šā lauka vērtība tiek aprēķināta automātiski.
Ja 140., 160. vai 180. laukā norādītās vērtības nozīmē, ka nav izpildīti šo norādījumu 3.2. iedaļā aprakstītie izņēmuma pamatnosacījumi, laukā parādās norāde "Nav izpildīti minimālie izņēmuma nosacījumi". Tas palīdz uzraudzītajai iestādei nodrošināt, ka tiek pieprasīti tikai šiem pamatnosacījumiem atbilstoši izņēmumi. Nacionālās kompetentās iestādes neapmierina izņēmuma pieprasījumus, kuri neizpilda šos nosacījumus.

	240
	Iztrūkuma samazinājums izņēmuma statusa piešķiršanas gadījumā
Šā lauka vērtība tiek aprēķināta automātiski.
Šajā laukā parādīts seguma iztrūkuma summas samazinājums izņēmuma statusa piešķiršanas gadījumā.  

	250
	Riska darījumu vērtības daļa no kopējās riska darījumu vērtības, uz kuru attiecas uzraudzības seguma gaidas
Šā lauka vērtība tiek aprēķināta automātiski.
Šajā laukā parādīta riska darījuma summa, uz kuru attiecas izņēmuma pieprasījums, attiecībā pret kopējo riska darījumu summu, uz kuru attiecas uzraudzības seguma gaidas (atbilstoši 1. lapai "Ietvertie INRD").

	260
	Seguma iztrūkuma samazinājums kā daļa no riska darījumu, uz kuriem attiecas uzraudzības seguma gaidas, kopējā seguma iztrūkuma
Šā lauka vērtība tiek aprēķināta automātiski.
Šajā laukā parādīta ar attiecīgo riska darījumu saistītā iztrūkuma summa, uz kuru attiecas izņēmuma pieprasījums, attiecībā pret riska darījumu, uz kuriem attiecas uzraudzības seguma gaidas (atbilstoši 1. lapai "Ietvertie INRD"), kopējo seguma iztrūkuma summu.



	JĀAIZPILDA NKI

	270
	NKI novērtējums – izņēmuma statuss piešķirts Jā/Nē
Šo lauku aizpilda NKI.

	280
	Iztrūkuma samazinājums, pamatojoties uz NKI novērtējumu
Šā lauka vērtība tiek aprēķināta automātiski.

	290
	Kopējais iztrūkums pēc samazinājuma, pamatojoties uz NKI novērtējumu
Šā lauka vērtība tiek aprēķināta automātiski.

